ตลาดหุ้นเอเชียลดลงเช้านี้ หลังเงินหยวนร่วงลงอย่างหนัก
ตลาดหุ้นเอเชียปรับตัวลดลงอย่างต่อเนื่องในช่วงเช้าวันนี้ เนื่องจากนักลงทุนเกิดความวิตกกังวลหลังจากที่เงินหยวนร่วงลงอีกในช่วงเช้านี้
13 ส.ค. 2558

ผู้สื่อข่าวรายงาน ตลาดหุ้นเอเชียปรับตัวลดลงอย่างต่อเนื่องในช่วงเช้าวันนี้ เนื่องจากนักลงทุนเกิดความวิตกกังวลหลังจากที่เงินหยวนร่วงลงอีกในช่วงเช้านี้
ดัชนี MSCI Asia Pacific ลดลง 0.2% แตะ 138.05 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,392.54 จุด ลดลง 0.23 จุด, ดัชนี SSE Composite ตลาดหุ้นจีนเปิดวันนี้ที่ 3,869.91 จุด ลดลง 16.41 จุด, ดัชนี HSI ตลาดหุ้นฮ่องกงเปิดวันนี้ที่ 23,935.48 จุด เพิ่มขึ้น 19.46 จุด, ดัชนี TAIEX ตลาดหุ้นไต้หวันเปิดวันนี้ที่ 8,284.96 จุด เพิ่มขึ้น 1.58 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,068.91 จุด เพิ่มขึ้น 7.42 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,508.89 จุด เพิ่มขึ้น 13.46 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,605.63 จุด ลดลง 4.30 จุด
China Foreign Exchange Trading System (CFETS) รายงานว่า เงินหยวนร่วงลง 7.04% แตะ 6.401 หยวนต่อดอลลาร์เช้าวันนี้
ทั้งนี้ ธนาคารกลางจีนประกาศลดค่าเงินหยวนเมื่อวันอังคารที่ผ่านมา โดยระบุว่า ทางธนาคารได้ตัดสินใจปรับปรุงระบบการกำหนดอัตราค่ากลางสกุลเงิน เพื่อให้อัตราแลกเปลี่ยนสกุลเงินหยวนเมื่อเทียบกับดอลลาร์สหรัฐสามารถสะท้อนสถานการณ์ในตลาดได้ดียิ่งขึ้น